Борис Младенов-Young
Като сравня приятели с роднини…

chitanka.info

Като сравня приятели с роднини,

установявам разлика голяма;

разделя ги една огромна яма,

но явно има за това причини.

Приятелите, след преценка строга,

избираме сами — в тях търсим сходство;

с роднините ни свързва само родство

и не по наша воля — а на Бога.

Роднинството днес никой не зачита.

Залутани в подялба на наследство

се тровим често във вражда открита.

Но и приятелството се базира

на интереси, често по съседство

и се крепи, уви… на келепира!

Сидни, Австралия — 2017 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.